CELEX: 62011CN0403
Language: da
Date: 2011-07-27 00:00:00
Title: Sag C-403/11: Sag anlagt den 27. juli 2011 — Europa-Kommissionen mod Kongeriget Spanien

1.10.2011   
            
            
               DA
            
            
               Den Europæiske Unions Tidende
            
            
               C 290/6
            
         Sag anlagt den 27. juli 2011 — Europa-Kommissionen mod Kongeriget Spanien
   (Sag C-403/11)
   2011/C 290/09
   Processprog: spansk
   
      Parter
   
   
      Sagsøger: Europa-Kommissionen (ved G. Valero Jordana og I. Hadjiyiannis, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 13, stk. 1, 2, 3 og 6, (bortset fra området Cuenca Fluvial de Cataluña), artikel 14, stk. 1, litra c), (bortset fra vandområdeplanerne for Cuenca Fluvial de Cataluña, Balearerne, Tenerife, Guadiana, Guadalquivir, Cuenca Mediterránea Andaluza, Tinto-Odiel-Piedras, Guadalete-Barbate, Galicia-Costa, Miño-Sil, Duero, Cantábrico Occidental, og Cantábrico Oriental) og artikel 15, stk. 1, (bortset fra området Cuenca Fluvial de Cataluña), i Europa-Parlamentets og Rådets direktiv 2000/60/EF (1) af 23. oktober 2000 om fastlæggelse af en ramme for Fællesskabets vandpolitiske foranstaltninger.
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Der foreligger en tilsidesættelse af direktivets artikel 13 og 15:
   Idet Spanien ikke har vedtaget eller offentliggjort nationale vandområdeplaner (bortset fra vandområdeplanen for »Cuenca Fluvial de Cataluña«), har Kommissionen dermed ikke modtaget noget eksemplar af sådanne planer inden den 22. marts 2010, der er den i direktivet fastsatte frist, og heller ikke til dato. Følgelig finder Kommissionen, at Spanien har tilsidesat direktivets artikel 15, stk. 1, (bortset fra vandområdeplanen for »Cuenca Fluvial de Cataluña«).
   Der foreligger en tilsidesættelse af direktivets artikel 14:
   
                
            
            
               Hvad angår rammedirektivets artikel 14, stk. 1, litra c), sammenholdt med samme direktivs artikel 13, stk. 6, er det Kommissionens opfattelse, at proceduren vedrørende offentlig oplysning og høring om udkast til vandområdeplaner, der er foretaget i forhold til »Cuenca Fluvial de Cataluña«, hvor planen allerede er vedtaget, nu er påbegyndt i tolv andre vandområder: Balearerne, Tenerife, Guadiana, Guadalquivir, Cuenca Mediterránea Andaluza, Tinto-Odiel-Piedras, Guadalete-Barbate, Galicia-Costa, Miño-Sil, Duero, Cantábrico Occidental, og Cantábrico Oriental.
            
         
                
            
            
               Kommissionen har konkluderet, at Spanien, når bortses fra de nævnte 13 vandområder, har tilsidesat direktivets artikel 14, stk. 1, litra c).
            
         
      (1)  EFT L 327, s. 1.